Ei Haukku haavaa tee

Ei Haukku haavaa tee on suomalainen komediasarja, jonka pääosissa näyttelevät Pirjo Heikkilä, Jarkko Lahti ja Hannele Lauri. Sarjan kahdeksanosainen ensimmäinen tuotantokausi julkaistiin Elisa Viihde -suoratoistopalvelussa toukokuussa 2020. Ensimmäisen tuotantokauden ohjasivat Lauri Nurkse ja Olli Ilpo Salonen ja se perustui pääkäsikirjoittajan Elena Tarashchanskayan alkuperäisideaan. Loppuvuodesta 2021 julkaistulla toisella tuotantokaudella Elena Tarashchanskaya jatkoi pääkäsikirjoittajana ja jaksot ohjasi Jäppi Savolainen.

Sarjan alussa Toni Pitkäsen (es. Jarkko Lahti) Anna-äiti (es. Hannele Lauri) kuolee tapaturmaisesti. Anna kuitenkin palaa perheeseen kulkukoira Haukun ruumiissa. Tonin Maria-vaimo (es. Pirjo Heikkilä) on kuitenkin ainoa, joka näkee anoppinsa ja joutuu opettelemaan tulemaan toimeen koiran ruumissa elävän Annan kanssa, josta ei hänen eläessään edes pitänyt. Ensimmäisellä kaudella Haukun rotuna oli bostoninterrieri, mutta toisella kaudella rotu vaihdettiin borderterrieriin, sillä bostoninterrieri-rodun jalostukseen liittyvät terveysongelmat olivat nousseet suurempaan tietoisuuteen.

Sarjan ensimmäinen kausi kuvattiin Helsingissä alkuvuodesta 2019. Toisen kauden kuvaukset alkoivat loppuvuodesta 2020.

 Ensimmäinen tuotantokausi 
 Rooleissa 

 Jaksot 
 Jakso  Nimi  Julkaisu Elisa Viihteessä  Ohjaaja  Käsikirjoittaja(t) 1 Koira tuli taloon 7. toukokuuta 2020  Lauri Nurkse  Lauri NurkseRiku SuokasHannu Kontturi 2 Elämää kuoleman jälkeen  Olli Ilpo Salonen  Riku Suokas 3 Ei ole koiraa karvoihin katsomista  Lauri Nurkse  Riku SuokasLauri Nurkse 4 Anna, mä hoidan  Lauri Nurkse  Lauri Nurkse 5 Tuplatreffit  Olli Ilpo Salonen  Pirjo Heikkilä 6 Kiimajuoksut  Olli Ilpo Salonen  Pirjo Heikkilä 7 Lepramuumio  Olli Ilpo Salonen  Riku Suokas 8 Näätkö sä mummin?  Lauri Nurkse  Lauri Nurkse

 Toinen tuotantokausi 
 Rooleissa 

 Jaksot 
 Jakso  Nimi  Julkaisu Elisa Viihde Viaplayssa  Ohjaaja  Käsikirjoittaja 1 Vaikeita valintoja 1. marraskuuta 2021 Jäppi Savolainen  Kaisa Pylkkänen 2 Et ole yksin  Pirjo Heikkilä 3 Maailman paras pomo  Kaisa Pylkkänen 4 Mistä tunnet sä ystävän  Pirjo Heikkilä 5 Anteeksi et saa  Kaisa Pylkkänen 6 Selviytymistaistelu  Kaisa Pylkkänen 7 Perhettään ei voi valita Riku Suokas 8 Päästä irti

 Lähteet 

 Aiheesta muualla 
 Sarjan jaksot Elisa Viihde Viaplay -palvelussa
 Ensimmäisen kauden traileri YouTubessa
 Toisen tuotantokauden traileri YouTubessa
 Sarjan kuvaus tuotantoyhtiö Aito Median sivuilla 

Luokka:2020-luvun suomalaiset komediasarjat
Luokka:Elisa Viihde -alkuperäissarjat